ซีอีโอทั่วโลกเชื่อมั่นศก.ปีนี้แย่ที่สุด
Pwc เผยจากผลสำรวจซีอีโอทั่วโลก มีแค่ 15% มั่นใจเศรษฐกิจปีนี้ฟื้นตัว
16 มี.ค. 2555

Pwc เผยจากผลสำรวจซีอีโอทั่วโลก มีแค่ 15% มั่นใจเศรษฐกิจปีนี้ฟื้นตัว
นายเดนนิส เอ็ม เนลลี ประธานบริษัท PwC อินเตอร์เนชั่นแนลเปิดเผยว่า จากผลสำรวจของ PwC กับประธานกรรมการบริหาร หรือซีอีโอ บริษัทชั้นนำทั่วโลกจำนวน 1,258 คน จาก 60 ประเทศ พบว่าซีอีโอประมาณ 48% เชื่อว่าเศรษฐกิจโลกจะยังคงคลายตัวลงอีกในช่วง 12 เดือนข้างหน้า โดยปัญหาวิกฤตหนี้สาธารณะในยุโรปและสภาวะเศรษฐกิจถดถอยทั่วโลก เป็นปัจจัยที่ตอกย้ำความเชื่อดังกล่าวของซีอีโอในเอเชียแปซิฟิก 
ทั้งนี้ มีซีอีโอทั่วโลกเพียงแค่ 15% เท่านั้น ที่เชื่อว่าเศรษฐกิจจะดีขึ้นในปี 2555 อย่างไรก็ตาม ซีอีโอก็ยังมีความมั่นใจอยู่บ้างว่าจะมีการเติบโตในรายได้และธุรกิจของตัวเองในอีก 12 เดือนข้างหน้า ด้วยเหตุผลที่ว่าพวกเขาได้รับบทเรียนที่จะต้องจัดการกับสถานการณ์ที่ยากลำบากและความผันผวนทางเศรษฐกิจมาแล้วตั้งแต่ปี 2551 
ความมั่นใจผู้บริหารในฝั่งยุโรปตะวันตกลดลงมากที่สุด เห็นชัดจากปัญหาวิกฤตหนี้สาธารณะ มีซีอีโอเพียง 25% ในฝั่งยุโรป ที่มั่นใจว่ามีการเติบโตในรายได้ของตัวเองซึ่งลดลงจากปีก่อนที่มีถึง 40%
อย่างไรก็ตาม หากดูความมั่นใจของผู้บริหารในฝั่งเอเชียแปซิฟิก พบว่ามีระดับที่ลดลงเช่นเดียวกัน ในปีที่ผ่านมาผู้บริหารในเอเชียแปซิฟิกถึง 54% ที่บอกว่ามั่นใจในการเติบโตของธุรกิจตัวเอง แต่ในปีนี้กลับพบว่าความมั่นใจได้ลดลงเหลือเพียง 42% เท่านั้น แม้แต่บรรดาซีอีโอจากประเทศจีน ก็มีระดับความเชื่อมั่นที่ลดลงมากที่สุดเมื่อเทียบกับซีอีโอจากประเทศอื่นๆ ในภูมิภาคเดียวกัน
&amp;&lt;2288;
&amp;&lt;2288;